Jūrų kapitonas
Jūrų kapitonas (vok. Kapitän zur See, pranc. Capitaine de Vaisseau, angl. Captain, rus. Капитан 1-го ранга) – karinių jūrų pajėgų vyresniųjų karininkų laipsnis, atitinkantis sausumos pajėgų pulkininko laipsnį. Lietuvos kariniame jūrų laivyne vyresnis už komandorą, jaunesnis už flotilės admirolą. XV a. Europoje kapitonu pradėta vadinti laivo vadą, ilgainiui kapitonas tapo linijinio kovos laivo vado laipsniu, o XX a. įgijo dabartinę reikšmę. Lietuvos kariuomenėje jūrų kapitono laipsnis įvestas 1936 m. ir prilygintas majorui. Lietuvos karinio jūrų laivyno jūrų kapitono antpetis Didžiosios Britanijos jūrų kapitono antpetis JAV jūrų kapitono kokarda, antpetis ir rankovės antsiuvas Nuo 1998 m., pagal NATO standartizacijos sutartį, jūrų kapitonas prilygintas pulkininkui, kategorija OF-5. Iki tol JAV karo laivynas (U. S. Navy) ir Pakrančių apsaugos laivynas (Coast Guard) šį laipsnį prilygino O-6 kategorijai. Rusijos, Ukrainos karinėse jūrų pajėgose yra l, 2, 3 rango jūrų kapitonai, tai atitinka pulkininką, papulkininkį, majorą. Lietuvoje tai taip pat neoficialus civilinio laivo kapitono pavadinimas – Klaipėdoje veikia Jūrų kapitonų klubas.